जयवीर सिंह

जयवीर सिंह(जन्म : 2 अक्टूबर 1958) एक भारतीय राजनीतिज्ञ तथा वर्तमान में भारतीय जनता पार्टी के राजनेता हैं। 2022 विधानसभा चुनाव में मैनपुरी सदर विधानसभा से विधायक निर्वाचित हुए हैं एवं उत्तर प्रदेश सरकार में पर्यटन एवं संस्कृति मंत्री बनाए गए। 

सन् 1984 में राजनीति में प्रवेश के बाद वर्ष 2002 में (घिरोर, मैनपुरी) से विधायक चुने गए। वर्ष 2003 में उत्तर प्रदेश सरकार में राज्य मंत्री (चिकित्सा एवं स्वास्थ्य) नियुक्त हुए। राज्य मंत्री के रूप में कार्यकाल वर्ष 2006 तक रहा। वर्ष 2007-2012 तक उत्तर प्रदेश सरकार में राज्य मंत्री (स्वतंत्र प्रभार) के दायित्व का निर्वहन किया।

 प्रारंभिक जीवन  

ठाकुर जयवीर सिंह का जन्म ग्राम करहरा जनपद फिरोजाबाद (तत्कालीन जनपद मैनपुरी) में 2 अक्टूबर 1958 को जादौन क्षत्रिय जाति में जन्म हुआ। पिताजी के सामाजिक समरसता के विचारों से प्रेरित होकर राजनैतिक क्षेत्र में रूचि बढ़ी एवं छात्र जीवन से ही यूथ कांग्रेस में कार्यरत रहे।   छात्र राजनीति में आने के पश्चात सक्रिय राजनेता के नाते विभिन्न आंदोलनों में प्रतिभाग किया एवं वर्ष 2002 में प्रथम बार विधायक के रूप में चुने गए। 

 राजनीतिक जीवन

जयवीर सिंह वर्तमान में उत्तर प्रदेश सरकार के पर्यटन एवं संस्कृति मंत्री हैं।  राजनैतिक जीवन में प्रवेश के पश्चात वर्ष 1984 से 1989 तक कांग्रेस कमेटी अरांव, फिरोजाबाद के अध्यक्ष रहे। वर्ष 1988 से 1995 तक करहरा ग्रामसभा के प्रधान रहे। वर्ष 1989 से 1994 तक जिला कांग्रेस कमेटी के महामंत्री के रूप में कार्यभार संभाला। तत्पश्चात 1994 से 1996 तक उत्तर प्रदेश युवक कांग्रेस कमेटी के उपाध्यक्ष के रूप में दायित्व का पालन किया।   वर्ष 1999 से 2008 तक जिला सहकारी बैंक फिरोजाबाद के अध्यक्ष के रूप में तीन कार्यकाल व्यतीत किए। वर्ष 2002 से 2012 तक घिरोर, मैनपुरी से विधायक रहे। वर्ष 2003 में चिकित्सा व स्वास्थ्य विभाग के राज्यमंत्री नियुक्त हुए। तत्पश्चात वर्ष 2007 से 2012 तक सिंचाई (यांत्रिकी) के राज्यमंत्री (स्वतंत्र प्रभार) के रूप में कार्यरत रहे। वर्ष 2022 में सदर, मैनपुरी से विधायक चुने गए। वर्तमान में पर्यटन एवं संस्कृति मंत्री के रूप में कार्यरत हैं। 

 बाहरी कड़ियाँ 

 आधिकारिक वेबसाईट




सन्दर्भ

श्रेणी:उत्तर प्रदेश विधान सभा के सदस्य
श्रेणी:विधायक
श्रेणी:1958 में जन्मे लोग
श्रेणी:जीवित लोग
श्रेणी:भारतीय_जनता_पार्टी_के_राजनीतिज्ञ